BVB Scăderi pentru majoritatea indicilor, pe fondul unui rulaj redus
*	Acțiunile Hidroelectrica - pe prima treaptă în topul rulajului 

Indicii Bursei de Valori București (BVB) au avut preponderent scăderi, în ședința de tranzacționare de ieri, în ton cu deprecierile piețelor europene. Indicele BET, al celor mai lichide douăzeci de titluri ale bursei noastre, a avut un recul de 0,08%, la 16.972 de puncte, în vreme ce indicele BET-BK, reperul de randament al fondurilor de investiții în acțiuni, s-a depreciat cu 0,46%, până la 3.135 de puncte.